ผมมีอาการตูดเหม็นตลอดเวลาอ่ะครับแบบผมต้องล้างบ่อยมากก ก่อนเป็นตอนนั้นรู้สึกแสบตูดก็หาย แสบอีกทีคือตอนขับถ่ายต้องล้างก้นบ่อยมากก พึ่งเป็นเมื่อเช้า เหมือนรู้สึกว่าเคยเป็นมาแล้วรอบ1แต่ก็ประมาณ1วันหาย แล้วมาเป็นอีกเมื่อเช้า มีแนวทางแก้ไขมั้ยครับ ปล.กินเนื้อตอนปีใหม่ไปเยอะทั้งสุกดิบ
สวัสดีค่ะ อาการที่ทวารหนักเหม็น ต้องล้างทำความสะอาดบ่อยๆนั้น อาจจะเกิดจาก การผายลมตามปกติ ซึ่งขึ้นกับชนิดและปริมาณของอาหารที่รับประทาน ที่อาจกระตุ้นให้เกิดการผลิตแก๊ซมากๆได้ โรคลำไส้แปรปรวน อาจมีการขับถ่ายที่เปลี่ยนแปลงไปร่วมด้วยนอกจากกลิ่น สาเหตุอื่นๆเช่นโรคผิวหนังตรงเยื่อบุทวารหนักแล้วมีสารคัดหลั่งออกมาเช่น เริม หูด การติดเชื้อแบคทีเรีย เชื้อรา ส่วนกลุ่มโรคมะเร็งลำไส้มักมาด้วยการขับถ่ายที่เปลี่ยนแปลงมากกว่าซึ่งในเบื้องต้นควรสังเกตว่าอาการเป็นสัมพันธ์กับอะไร อาหารชนิดใดเป็นพิเศษหรือไม่ ให้พยายามหลีกเลี่ยงจากอาการที่กล่าวมายังบอกสาเหตุที่แน่ชัดไม่ได้หากลองปรับพฤติกรรมดูเท่าที่ทำได้แล้ว เช่นหลีกเลี่ยงอาหารกลิ่นแรงๆ ยังมีอาการทวารหนักมีกลิ่นตลอด ควรไปพบแพทย์เพื่อตรวจประเมินว่ามีแผลหรือความผิดปกติบริเวณนั้นๆที่อธิบายอาการได้หรือไม่ต่อไป